b'\n_START_ARTICLE_\nDuracell\n_START_PARAGRAPH_\nDuracell Inc. yra amerikie\xc4\x8di\xc5\xb3 gamybin\xc4\x97 \xc4\xafmon\xc4\x97, priklausanti Berkshire Hathaway, gaminanti baterijas ir i\xc5\xa1mani\xc4\x85sias energijos tiekimo sistemas. Duracell \xc5\xa1iuo metu u\xc5\xbeima apie ketvirt\xc4\xaf pasaulin\xc4\x97s baterij\xc5\xb3 rinkos, nors j\xc5\xb3 populiarumas ma\xc5\xbe\xc4\x97ja.\n_START_SECTION_\nProdukcija\n_START_PARAGRAPH_\nDuracell gamina pagrindini\xc5\xb3 tip\xc5\xb3 baterijas - AAA, AA, C, D, 9 volt\xc5\xb3 (vadinam\xc4\x85sias "kronas"), taip pat CMOS baterijas motinin\xc4\x97ms plok\xc5\xa1t\xc4\x97ms (CR2032). Leid\xc5\xbeiamos ir retesni\xc5\xb3 tip\xc5\xb3 baterijos - AAAA (naudojamos ra\xc5\xa1ikliuose su \xc5\xbeibintuv\xc4\x97liais, portatyviniuose gliukoz\xc4\x97s kiekio kraujyje matuokliuose ir pan.). Duracell turi ir plat\xc5\xb3 miniati\xc5\xabrini\xc5\xb3 baterij\xc5\xb3 asortiment\xc4\x85 - kalkuliatoriams, rankiniams laikrod\xc5\xbeiams, klausos aparatams ir kitiems miniati\xc5\xabriniams (da\xc5\xbeniausiai medicininiams) prietaisams._NEWLINE_Duracell leid\xc5\xbeia ir pakraunamas akumuliatorines baterijas.\n_START_SECTION_\nIstorija\n_START_PARAGRAPH_\nDurcell kompanijos istorija prasid\xc4\x97jo apie 1920 m., prad\xc4\x97jus bendradarbiauti mokslininkui Samuel Ruben ir verslininkui Philip Mallory bei \xc4\xafk\xc5\xabrus P.R.Mallory Company \xc4\xafmon\xc4\x99. Samuelis suk\xc5\xabr\xc4\x97 gyvsidabrio baterijas, kurios prana\xc5\xa1esn\xc4\x97s u\xc5\xbe tais laikais populiariausiais cinko baterijas. Buvo \xc4\xafkurta bendra Philipo ir Samuelio \xc4\xafmon\xc4\x97 \xe2\x80\x9eP. R. Mallory Company\xe2\x80\x9c. 1950 m., kai gyvsidabrio baterijos atgyveno, Samuelis patobulino \xc5\xa1arminius mangano elementus, padarydamas juos ma\xc5\xbeesnius, patvaresnius ir ilgiau veikian\xc4\x8dius nei bet kuris kitas maitinimo \xc5\xa1altinis._NEWLINE_1964 m. oficialiai prad\xc4\x97tas naudoti \xe2\x80\x9eDuracell\xe2\x80\x9c vardas. \xc5\xa0armini\xc5\xb3 element\xc5\xb3 rinkos augim\xc4\x85 skatino fotografijos poreikiai. Tik 1970 m. pavyko padidinti j\xc5\xb3 gamyb\xc4\x85 tiek, kad pasi\xc5\xabla atitikt\xc5\xb3 paklaus\xc4\x85.'